

REPUBLIKA HRVATSKA

ŽUPANIJSKO DRŽAVNO ODVJETNIŠTVO U VARAŽDINU

Varaždin, Braće Radić 2

Broj: P-38/2023-12

Varaždin, 5. lipnja 2024.

IK/IK

Na temelju članaka 10. i 11. Uredbe o raspisivanju i provedbi javnog natječaja i internog oglasa u državnoj službi (Narodne novine broj 78/2017. i 89/2019. – dalje: Uredba) te objavljenog javnog natječaja u Narodnim novinama broj 63/2024. od 24. svibnja 2024., na web-stanici Ministarstva pravosuđa, uprave i digitalne transformacije, web stranici Državnog odvjetništva Republike Hrvatske te web stranici Hrvatskog zavoda za zapošljavanje, za prijam u državnu službu na neodređeno vrijeme na radno mjesto – državnoodvjetnički savjetnik/ica –1 izvršitelj/ica, objavljuje se sljedeća

OBAVIJEST

1. Testiranje kandidata koji su podnijeli pravovremene i uredne prijave te ispunjavaju formalne uvjete održat će se

u prostorijama Županijskog državnog odvjetništva u Varaždinu,

Braće Radić 2, 42000 Varaždin, prvi kat

dana 20. lipnja 2024. godine, s početkom u 09,00 sati.

2. Testiranju mogu pristupiti samo osobe koje se smatraju kandidatima sukladno članku 10. Uredbe.

3. Testiranju mogu pristupiti oni kandidati koji pravovremeno dođu u zakazani dan i vrijeme iz točke 1. obavijesti te dokažu svoj identitet važećom identifikacijskom ispravom.

4. Sadržaj i način testiranja kandidata za radno mjesto državnoodvjetnički savjetnik/ica –1 izvršitelj/ica na neodređeno vrijeme te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske istovremeno s objavom javnog natječaja (<https://dorh.hr/hr/zaposljavanje/zupanijsko-drzavno-odvjetnistvo-u-varazdinu-javni-natjecaj-za-prijam-u-drzavnu-sluzbu>).

5. Razgovori (intervjui) s Komisijom za provedbu javnog natječaja (dalje Komisija) održat će se po završetku testiranja, o čemu će kandidati, koji su zadovoljili na testiranju, biti obaviješteni.

6. Kandidat koji nije pristupio testiranju više se ne smatra kandidatom u postupku.

7. Županijskoj državnoj odvjetnici u Varaždinu Komisija dostavlja izvješće o provedenom postupku koje potpisuju svi članovi Komisije.

8. Izabranom kandidatu/kinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

9. Za najboljeg kandidata/kinju Županijsko državno odvjetništvo u Varaždinu, sukladno odredbi članka 122. stavka 3. Zakona o državnom odvjetništvu (Narodne novine broj 67/2018. i 21/2022.), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

10. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, koje se dostavlja kandidatima javnom objavom na web stranici Ministarstva pravosuđa, uprave i digitalne transformacije i web stranici Državnog odvjetništva Republike Hrvatske. Dostava rješenja kandidatima smatra se obavljenom istekom osmog dana od dana objave na web stranici Ministarstva pravosuđa, uprave i digitalne transformacije.

KOMISIJA ZA PROVEDBU JAVNOG NATJEČAJA